Ұлы дала жорығында маңғыстаулық шабандоз рекорд жасады
DATE: 14:53, 19 Қыркүйек 2023 | GMT +5
TITLE: Ұлы дала жорығында маңғыстаулық шабандоз рекорд жасады
URL: https://kaz.inform.kz/news/uli-dala-zhoriginda-mangistaulik-shabandoz-rekord-zhasadi-f12f7f/
META: DATE: 14:53, 19 Қыркүйек 2023 | GMT +5
TOTAL WORDS: 118
AUTHOR(S):
TEXT: «Астанадан Түркістанға дейінгі 1300 шақырымды бастан-аяқ бір атпен еңсеруді мақсат еткен «Рекорд» командасы Астана қаласы, Маңғыстау мен Жетісу облыстарының шабандоздарынан құралған. Қазақ жылқысының ерлігін Гиннес рекордтар кітабына енгізуді көздеген азаматтарға төрешілер шешімімен қомақты жүлдеқоры беріледі. 1-орынға — 2, 5 млн теңге, 2-орынға — 2 млн теңге, 3-орынға — 1, 5 млн теңге» делінген Маңғыстау облыстық спорт басқармасы баспасөз қызметінің мәліметінде. Еске салайық, Маңғыстаудың «Көкмойнақ» командасы 12-кезеңге келгенде жорықты тоқтатқан болатын. Дегенмен маңғыстаулық сәйгүлік «Шағырайторы» қазақ жылқысының атын Гиннес рекордтар кітабына енгізу жолында сынға түскен. Бүгін шешуші кезеңде «Шағырайторы» топ бастап бірінші келіп, рекорд орнатты. Сондай-ақ, «Ұлы дала жорығы» марафон-бәйгесінің жеңімпаздары Жетісу облысының командасы атанса, екінші орынды Ақтөбе және үшінші орынды Алматы қаласы иеленді. Фото: Маңғыстау өңірлік коммуникация орталығы
